употреба, и че се проверява в съответствие с измервателни стандарти, проследими до международни измервателни стандарти, ако съществуват такива, в съответствие с изискванията по настоящия регламент и пропорционално на установените рискове.
 Когато компоненти на измервателните системи не могат да бъдат калибрирани, операторът ги посочва в плана за мониторинг и предлага алтернативни контролни дейности.
 Когато се констатира, че апаратурата не отговаря на изискваните за нея работни показатели, операторът незабавно предприема необходимото корекционно действие.“
 8)
 В член 65, параграф 2 се добавя трета алинея:
 „Ако броят на полетите с пропуски в данните, посочен в първите две алинеи, надхвърля 5 % от докладваните полети за дадена година, операторът уведомява компетентния орган за това без излишно забавяне и предприема корективни действия за подобряване на методиката за мониторинг.“
 9)
 В приложение I раздел 2 се изменя, както следва:
 а)
 в точка 2, буква б) подточка ii) се заменя със следното:
 „ii)
 процедурите за измерване на количеството заредено гориво и горивото, съдържащо се в резервоарите, описание на съответните измервателни уреди и на процедурите за записване, извличане, предаване и съхранение на информацията за измерванията, според случая;“
 б)
 в точка 2, буква б) подточка iii) се заменя със следното:
 „iii)
 избрания метод за определяне на плътността, където е приложимо;“
 в)
 в точка 2, буква б) подточка iv) се заменя със следното:
 „iv)
 обосновка на избраната методика за мониторинг, за да се гарантират най-ниските нива на неопределеност съгласно член 55, параграф 1;“
 г)
 точка 2 буква г) се заличава;
 д)
 в точка 2 буква е) се заменя със следното:
 „е)
 описание на процедурите и системите за установяване, оценка и работа по запълването на пропуски в данните съгласно член 65, параграф 2.“
 10)
 В приложение III раздел 2 се заличава.
 11)
 Приложение IV се изменя, както следва:
 а)
 в раздел 10, подраздел Б, четвъртият параграф се заличава;
 б)
 в раздел 14, подраздел Б, третият параграф се заличава.
 12)
 Приложение IX се изменя, както следва:
 а)
 в раздел 1 точка 2 се заменя със следното:
 „Документите, обосноваващи избора на методика за мониторинг и документите, обосноваващи временните или постоянни изменения в методиките за мониторинг и, където е приложимо, нивата, одобрени от компетентния орган;“
 б)
 в раздел 3 точка 5 се заменя със следното:
 „(5)
 Документация за методиката, използвана при пропуски в данните, където е приложимо, броят на полетите, при които са възникнали пропуски в данните, използваните данни за запълване на пропуските, ако са възникнали, а когато броят на полетите с пропуски в данните е надвишавал 5 % от полетите — причините за пропуските в данните и документиране на предприетите корективни действия.“
 13)
 В приложение X раздел 2 се изменя, както следва:
 а)
 точка 7) се заменя със следното:
 „(7)
 Общия брой полети по двойки държави, обхванати от доклада;“
 б)
 след точка 7 се добавя следната точка:
 „(7а)
 масата на горивото (в тонове) по типове горива и по двойки държави;“
 в)
 в точка 10 буква а) се заменя със следното:
 „а)
 броят на полетите, изразен като процент от годишните полети, при които са възникнали пропуски в данните, и съответните обстоятелства и причини за пропуските